Un any de celebracions per cent d'història
26/04/2019

# Un any de celebracions per cent d'història

*   26/04/2019
*   [Alaquàs](/categoria/23/0/alaquas)
*   [Imprimir](#)
*   Compartir
*    https://www.alaquas.org/documento.asp?id\_do=17365

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F17365%2F0&title=Ajuntament%20d%27Alaqu%C3%A0s.%20Premsa.Un%20any%20de%20celebracions%20per%20cent%20d%27hist%C3%B2ria)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/17365/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2019/2/17365/26042019img_8519_1_Form_4.jpg)](https://www.alaquas.org/ficheros/documentos/2019/2/17365/26042019img_8519_1_Form_10.jpg "<a href='https://www.alaquas.org/ficheros/documentos/2019/2/17365/26042019img_8519_1_Form_10.jpg' target=_blank><i class='fa fa-external-link' aria-hidden='true'></i>.Un any de celebracions per cent d'història</a>")

La infància i la música van ser clau a l'acte de cloenda del Centenari de la declaració del Castell d'Alaquàs com a Monument Històric Artístic. Un "espectacle d'altura" va posar fi a una agenda carregada d'actes

El passat divendres 1 de març es posava fi a tot un any d’activitats celebrades amb motiu del Centenari de la declaració del Castell d’Alaquàs com a Monument Històric Artístic.

Durant l’acte de cloenda, el públic assistent va gaudir d’un espectacle de dansa aèria titulat “Célula” que arribava de la mà de la companyia Subcielo. La cita va tindre com a protagonistes als membres del Consell de Xiquets i Xiquetes d’Alaquàs junt als i les representants del col·legis del municipi, que van ser els encarregats del soterrament de la càpsula del temps. Una càpsula que tornaran a obrir 50 anys després.

Va ser sense dubte una vetlada màgica on no va faltar la música. La Unió Musical d’Alaquàs va estrenar una cançó que duia per nom: “Mare el meu poble té un Castell” i que va comptar, per a la seua creació, amb la participació del cronista oficial del poble Enric Juan. La cançó va ser interpretada per les corals de l’Escolania Mare de Déu de l’Olivar, l’Orfeó Polifònic d’Alaquàs, el Cor Gavota, la Nova Coral i la Jove Orquestra de la UMA.

Amb el seguiment de les càmeres en directe, que projectaven les imatges al panell que havia sigut instal·lat junt a l’escenari, els xiquets i xiquetes van conduir l’urna fins al Claustre del Castell. Allí, envoltats pels arbres dels desitjos que havien sigut el·laborats per l’alumnat del municipi, van ser testimonis del vol d’un bon grapat de palomes que, acompanyades dels focs d’artifici, van posar fi  a una vetlada màgica.

L’agenda prèvia a la cloenda del Centenari va incloure els següents esdeveniments:

Els dies 15, 16 i 17 va tindre lloc l’obertura final de la càpsula del temps.

Durant aquestos dies la Càpsula del temps va estar instal·lada al Claustre del Castell perquè els veïns i veïnes pogueren deixar els seus missatges per al futur. També van poder enviar els seus missatges a l’adreça: [Centenari@alaquas.org](mailto:Centenari@alaquas.org).

El dia 20 de febrer, a les 20 hores el Ple de la Corporació va realitzar una sessió Plenària al Castell d'Alaquàs amb l'objectiu d'aprovar una Declaració Institucional que també va ser inclosa a la Càpsula del Temps.

 **Centenari del Castell**

És una efemèride fonamental en la història local del municipi que ha permés recuperar la memòria sobre els últims cent anys del monument i assentar les bases per a projectar el futur del Castell i d’Alaquàs.

Al llarg de l’últim any, el Castell d’Alaquàs ha sigut l’escenari d’una gran quantitat d’actes culturals i socials organitzats per institucions públiques, organismes, entitats i associacions que s’han implicat de manera activa i participativa en aquesta efemèride.

L’Ajuntament d’Alaquàs va posar en marxa activitats destinades a tots els públics per apropar el Castell a tots i totes i fer que la ciutadania es senta protagonista d’aquest patrimoni col·lectiu.